'एवेंजर्स एंडगेम' होगी दोबारा रिलीज, इस फिल्म को पछाड़ने के लिए किया ये फैसला  
एवेंजर्स ऐंडगेम दोबारा होगी रिलीज
मार्बल स्टूडियोज के प्रसिडेंट ने दी जानकारी
अगले हफ्ते सिनेमाघरों में होगी रिलीज
हॉलीवुड (Hollywood) की सुपरहिट फ्रेंचाइजी ‘एवेंजर्स(Avengers)' सीरीज की आखिरी फिल्म 'एवेंजर्स एंडगेम'  (Avengers Endgame) ओवरसीज में कमाई के मामले में 'अवतार' (Avtaar) के बाद दूसरे स्थान पर पहुंच गई है. लेकिन अब ये फिल्म दोबारा रिलीज होने वाली है. मार्बल स्टूडियो के प्रसिडेंट केविन फीज (Kevin Feige) ने इस बात की जानकारी देते हुए बताया कि 'एवेंजर्स एंडगेम' (Avengers Endgame) को दोबारा जून 20 को पोस्ट क्रेडिट सरप्राइस के साथ रिलीज किया जाएगा. मार्बल्स की ये ब्लॉकबॉस्टर फिल्म अप्रैल में रिलीज हुई थी और इसने बॉक्स ऑफिस के सारे रिकॉर्ड तोड़ दिए थे. 

एक इंटरव्यू के दौरान फीज ने बताया की इस बार फिल्म के कुछ डिलीट किए गए सीन और एक्स्ट्रा सरप्राइज के साथ ये फिल्म रिलीज होगी. फीज ने बताया कि इस बार कोई विस्तारित कटौती नहीं है, लेकिन इस बार जो वर्जन सिनेमाघरों में देखने को मिलेगा. जिसमें फिल्म के अंत में कुछ नई चीजें जुड़ी होंगी. अगर आप रुककर क्रेडिट्स के बाद फिल्म को देखेंगे तो वहां कुछ डिलीट किए हुए सीन, छोटी सी श्रद्धांजलि और कुछ सरप्राइज होगा. 
'एवेंजर्स एंडगेम'  (Avengers Endgame) को 'स्पाडरमैन फॉर फ्रोम होम' के प्रीमियर के कुछ दिनों पहले रिलीज किया जाएगा. ऐसे में आपको पीटर पार्कर को उनके अकेले एडवेंचर से पहले 'एवेंजर्स एंडगेम' देखने का मौका मिलेगा. फिलहाल मार्बल्स स्टू़डियो की ये फिल्म 45 मिलियन डॉलर के साथ दूसरे नंबर पर है. लेकिन ऐसे कयास लगाए जा रहे हैं कि ये फिल्म 'अवतार' के रिकॉर्ड को तोड़ने की पूरी कोशिश करेगी. 
बता दें कि एवेंजर्स एंडगेम' (Avengers Endgame) को डायरेक्टर जोड़ी एंथनी रूसो और जो रूसो ने डायरेक्ट किया है. 'एवेंजर्स एंडगेम' (Avengers Endgame) में रॉबर्ट डाउनी जूनियर (Iron Man), क्रिस इवान्स (Captain America), मार्क रूफैलो (Hulk), क्रिस हेम्सवर्थ (Thor), स्कारलेट योहानसन (Black Widow), जेरेमी रेनर (Hawk Eye), पॉल रूड (Ant Man), ब्री लार्सन (Captain America), और जोश ब्रोलिन (Thanos) लीड रोल में हैं.